  Виталий Пронин Ижысь 2 пияшъёс эмъяськонние лушкем пыриллям но отысь тазалыкез чаклан оборудованиез потӥллям 30 сюрс манет тыр. Полицейскойёс укылтэмъёслэсь «пытьызэс» соку ик утчаны кутскизы. Соосты ӝог шедьтӥзы. Ижысь одӥгаз техникумын дышетскись пиос, эмъяськон тӥрлыкез вузаса, уксё поттыны малпало вылэм. Пияшъёс кыл кутон улэ кыскемын Уголовной кодекслэн 158-тӥ статьяезлэн 2-тӥ люкетэзъя - юртэ лушкем пырыса лушкаськон. Елена Никитина  